**Návrh plánu kontrolnej činnosti hlavného kontrolóra obce Hostie**

**na I. polrok 2020**

Ustanovenie § 18 f ods. 1 písm. b) zákona č. 369/1990 Zb. o obecnom zriadení v znení neskorších predpisov ukladá hlavnému kontrolórovi predložiť raz za šesť mesiacov obecnému zastupiteľstvu návrh plánu kontrolnej činnosti, ktorý musí byť najneskôr 15 dní pred prerokovaním v zastupiteľstve zverejnený spôsobom v obci obvyklým. Návrh plánu kontrolnej činnosti hlavného kontrolóra obce Hostie na I. polrok 2020 bol zverejnený dňa 29.1.2020.

V súlade s citovaným ustanovením predkladám návrh plánu kontrolnej činnosti na I. polrok 2020.

Činnosť hlavného kontrolóra v plánovanom období bude spočívať v kontrolnej činnosti a v mimokontrolnej činnosti.

**A. KONTROLNÁ ČINNOSŤ**

Plánovaný rozsah kontrolnej činnosti bude zameraný hlavne na kontrolu zákonnosti, účinnosti, hospodárnosti a efektívnosti pri hospodárení a nakladaní s majetkom a majetkovými právami obce Hostie.

**a) Pravidelné, tematické kontroly:**

* kontrola plnenia uznesení obecného zastupiteľstva;
* kontrola pokladničných, účtovných dokladov;

Správy z vykonaných kontrol podľa plánu kontrolnej činnosti budú obecnému zastupiteľstvu obce Hostie predkladané pravidelne na zasadnutia obecného zastupiteľstva.

**b) Ostatné kontroly**

* kontroly vykonávané na základe uznesení obecného zastupiteľstva,
* kontroly vykonávané z vlastného podnetu na základe poznatkov, o ktorých sa hlavný kontrolór dozvedel pri výkone svojej činnosti.

**B. MIMOKONTROLNÁ ČINNOSŤ**

V zmysle ustanovení zákona č. 369/1990 Zb. o obecnom zriadení v znení neskorších predpisov a ďalších všeobecne záväzných právnych predpisov bude hlavný kontrolór mimo plánu kontrolnej činnosti vykonávať:

* vypracovanie odborného stanoviska k návrhu rozpočtu obce na rok 2021;
* vypracovanie návrhu plánu kontrolnej činnosti hlavného kontrolóra na II. polrok 2020,

**C. OSTATNÁ ČINNOSŤ**

* získanie podnetov a poznatkov pre obsahové zameranie kontrolnej činnosti;
* súčinnosť pri príprave interných predpisov obce Hostie;
* vykonávanie metodickej činnosti v rámci preventívnej funkcie kontrolnej činnosti;

Ing. Michal Pupák

hlavný kontrolór obce Hostie

**PLÁN KONTROLNEJ ČINNOSTI HLAVNÉHO KONTROLÓRA**

**NA 1. POLROK 2020**

|  |  |  |  |
| --- | --- | --- | --- |
| Por.č. | Predmet kontroly | Termín vykonania kontroly | Kontrolované obdobie |
| 1. | Kontrola pokladne | mesačne | od predchádzajúcej kontroly |
| 2. | Kontrola uhradených faktúr | mesačne | Od predchádzajúcej kontroly |
| 3. | Kontrola návrhov všeobecne záväzných nariadení obce | podľa potreby |  |

Vypracoval: Ing. Michal Pupák

hlavný kontrolór obce Hostie

**N á v r h n a u z n e s e n i e**

Obecné zastupiteľstvo Obce Hostie

v súlade § 11 ods. 4 zákona č. 369/1990 Zb. o obecnom zriadení v z. n. p.

***p r e r o k o v a l o***

**Návrh Plánu kontrolnej činnosti hlavného kontrolóra na I. polrok 2020**

***s ch v a ľ u j e***

**Plán kontrolnej činnosti hlavného kontrolóra na I. polrok 2020**